text: सम्प्रति संस्कृतविकिसूक्तौ ४,७१० पृष्ठानां सङ्ग्रहः विद्यते ।\nशनिवासरः, मे २१, २०२२; समयः- १८ः२२ UTC\nअग्ने नय सुपथा राये ॥ (यजुर्वेदः ५-३६)\nहे जगदग्रणीः ! सौभाग्यप्राप्तये सन्मार्गे नीयताम् ।\nसंस्कृतमिति शब्दस्य 'परिपूर्णः' परिष्कृतः' इत्यर्थः । अतिविस्तृता संस्कृतभाषा कृतकवद् भासमानापि ध्यानस्य विविधदशाः, चैतन्यस्य अन्तःकरणस्य च विविधावस्थाः, अध्यात्मप्रवृत्तीः बुद्धेः कार्याणि च विवरीतुं समर्था । अस्या भाषायाः शब्दस्म्पत्तिः बहुमुखी विपुला च । अनेकशताब्देभ्यः छन्दोबद्धपद्यरचनायाः अत्युत्तमा भाषास्ति एषा । एवं च भारतीयसंस्कृतौ संस्कृतवाङ्मये च पद्यरचनायाः अतिविशिष्टं स्थानं विद्यते ।\n- जार्जस् इफ्रा (Georges Ifrah)\nराजन् ! कमलपत्राक्ष ! तत्ते भवतु चाक्षयम् ।\nआसादयति यद्रूपं करेणुः करणैः विना ॥\nकमलमिव नेत्रयुक्त राजन्, करेणोः (हस्तिन्याः) करणानि (इन्द्रियाणि) यदि न भवेयुः तर्हि यत् रूपं प्राप्येत तत् भवतः अक्षयं भवतु ।\nकरेणुः इत्यस्मिन् शब्दे क् र् ण् इत्येतान् वर्णान् यदि निष्कासयेम तर्हि अवशिष्यते - अ + ए + उः । (सन्धिः कार्यः)\nजातकफलं ज्ञातुं यदा जनाः आगच्छन्ति तदा ज्योतिइषकेण सर्वदा 'एवं भवति, एवं वा भवति' इति द्विविधम् उत्तरं वक्तव्यम् । तथैव अमुककाले अमुककाले वा भवति इति कालद्वयात्मकतया वक्तव्यम् । सर्वम् अपि भ्रमजनकतया अपि वक्तव्यम् । तदा एव ज्योतिषिकः आक्षेप्तॄणाम् आक्षेपात् आत्मानं रक्षितुम् अर्हति ।
  